449.16 REGOLAMENTI DWAR ADDITIVI FI ĦWEJJEĠ TA’ L-IKEL L-AVVIŻ LEGALI 89 ta’ l-1994. L-AVVIŻ LEGALI 89 ta’ l-1994. 1. Titolu. It-titolu ta’ dawn ir-regolamenti hu Regolamenti dwar Additivi fi Ħwejjeġ ta’ l-Ikel. 2. Applikabilità. (1) Dawn ir-regolamenti għandhom ikunu japplikaw għal additivi ma’ l-ikel lid-diversi kategoriji tagħhom jinsabu elenkati fl-Ewwel Skeda, u li jintużaw, jew huma maħsuba li jintużaw, bħala ingredjenti fil-manifattura jew preparazzjoni ta’ l-ikel u li jkunu għadhom preżenti fil-prodott finali, ukoll jekk f’għamla mibdula. (2) Għall-għanijiet ta’ dawn ir-regolamenti, "additivi ma’ l-ikel" tfisser kull sustanza li normalment ma tittikilx bħala ikel hekk kif inhi u li ma tiġix normalment użata bħala ingredjent karatteristiku ta’ l-ikel sew jekkikollha jew ma jkollhiex valur nutrittiv, li l-iskop taż-żieda tagħha ma’ l-ikel għal għan teknoloġiku fil-manifattura, proċessar, tħejjija, maniġġ, ippakkjar, trasport jew ħażna ta’ dak l-ikel jirriżulta jew hu raġonevolment mistenni li jirriżulta, filli dik is-sustanza jew il-prodotti relattivi tagħha isiru b’mod dirett jew mhux dirett komponenti ta’ dak l-ikel. (3) Dawn ir-regolamenti ma għandhomx japplikaw għal- (a) kull għajnuna fl-ipproċessar, li jfisser kull sustanza, li ma tittikilx bħala ingredjent ta’ l-ikel waħedha, li tintuża bi skop fl-ipproċessar ta’ materja prima, ikel jew l-ingredjenti tagħhom sabiex twettaq xi għan teknoloġiku partikolari fil-maniġġ jew proċessar u li tista’ tirriżulta fil-preżenza ta’ fdalijiet tas-sustanza jew tad-derivanti tagħha fil-prodott finali ukoll jekk b’ebda skop iżda għax teknika memt ma jistax isir mod ieħor, dejjem sakemm dawk il-fdalijiet ma jkunux ta’ xi periklu għas-saħħa u ma jkollhomx xi effett teknoloġiku fuq il-prodott finalizzat; (b) sustanzi użati fit-tħaris tal-pjanti u prodotti tal-pjanti b’mod konformi mar-regoli tal-Komunità Ewropea dwar saħħet il-pjanti; (ċ) kull fla vouring li jintuża fi ħwejjeġ ta’ l-ikel, li jidħol fl-iskop tad-Direttiva 88/388/KEE tal-Kunsill tal-Komunità Ewropea; (d) sustanzi li jiżdiedu ma’ ħwejjeġ ta’ l-ikel bħal a nutrijenti. 3. Additivi permessi. (1) Jistgħu jintużaw biss fil-manifattura jew tħejjija ta’ ikel dawk l-additivi ma’ l-ikel li jkunu elenkati f’regolamenti li jistgħu minn żmiem għal żmiem jiġu pubblikati dwar kull kategorija ta’ additivi elenkata fl-Ewwel Skeda, u dak l-użu għandu jkun bla ħsara għall-kondizzjonijiet ta’ l-użu speċifikati f’kull regolamenti oħra li jsiru. (2) Meta additiv ma’ l-ikel jinġieb f’waħda mill-kategoriji f’dik l-Iskeda, dan għandu jsir skond il-funzjoni prinċipali li jkollha normalment x’taqsam ma’ dak l-additiv ma’ l-ikel. Madankollu, meta additiv jitqiegħed f’kategorija partikolari, dan ma jeskludix il-possibilità li dak l-additiv jiġi awtorizzat għal diversi funzjonijiet. (3) L-additivi ma’ l-ikel għandhom jissodisfaw il-kriterji ġenerali stipulati fit-Tieni Skeda. 4. Tikkettjar ta’ adittivi ma’ l-ikel li ma jkollhomx skop ta’ bejgħ lil xi konsumatur. (1) L-additivi ma’ l-ikel li ma jkollhomx skop li jinbiegħu lil xi konsumatur aħħari jistgħu jitmexxew fis-suq biss jekk l-ippakkjar jew il-kontenitur tagħhom ikun fih dan it-tagħrif li ġej, li għandu jkun jidher sew, jinqara sew u ma jitħassarx:(a) għal additivi ma’ l-ikel li jinbiegħu waħedhom jew imħallta ma’ xulxin, għal kull additiv, isem dak l-additiv li jista’ jiġi stipulat b’kull disposizzjoni applikabbli tal-Komunità Ewropea u n-numru jew in-numru ta’ serje tal-KEE, jew, fin-nuqqas ta’ kull disposizzjoni bħal dik, deskrizzjomi ta’ l-additiv li tkun preċiża biżżejjed sabiex dan ikun jista’ jingħaraf sew minn additivi oħra li jista’ jitfixkel magħhom, f’ordni dejjem nieżel tas-sehem skondkemm ikun jiżen mill-piż totali: Iżda meta jiġu inkorporati sustanzi jew materjal jew ingredjenti ta’ l-ikel oħra f’xi additiv jew additivi ma’ l-ikel, sabiex jiffaċilitaw il-ħażna, bejgħ, standardizzazzjoni, taħlit jew tidwib ta’ dak l-additiv jew dawk l-additivi, għandu wkoll jitniżżel isem l-additiv flimkien ma’ indikazzjoni ta’ kull komponent f’ordni dejjem nieżel tas-sehem skondkemm ikun jiżen mill-piż totali; (b)-jew id-diċitura" għall-użu fl-ikel " - jew id-diċitura " użu ristrett fl-ikel " - jew referenza iktar speċifika għall-iskop ta’ użu tiegħu fl-ikel; (ċ) il-kondizzjonijiet speċjali ta’ ħażna u ta’ użu jekk bin-nuqqas ta’ dan it-tagħrif wieħed ma jkunx jista’ juża l-addi tiv kif imiss; (d) id-direzzjonijiet dwar l-użu, jekk bin-nuqqas ta’ dan it-tagħrif wieħed ma jkunx jista’ juża l-addi tiv kif imiss; (e) sinjal li jidentifika l-kunsinna jew parti ta; (f) isem jew l-isem kummerċjali u l-indirizz tal-manifattur jew min jippakkjah, jew ta’ bejjiegħ; (g) indikazzjoni tal-perċentwali ta’ komponent li jkun suġġett għal limitazzjoni kwantitativa f’xi ikel jew tagħrif dwar il-kompożizzjoni li jkun biżżejjed sabiex ix-xerrej ikun jista’ jikkonforma ruħu ma’ kull disposizzjoni tal-Komunità Ewropea li tkun tapplika għal dak l-ikel. Meta l-istess limitazzjoni kwantitativa tkun tapplika għal grupp ta’ komponenti li jintużaw waħedhom jew kombinati ma’ oħrajn, il-perċentwali kombinat jista’ jingħata bħala ċifra waħda; (h) il-kwantità netta; u(i) kull tagħrif ieħor hekk kif jista’ jintalab b’regolamenti pubblikati dwar additivi ma’ l-ikel speċifiċi. (2) Minkejja d-disposizzjonijiet tas-sub regolament (1), it-tagħrif meħtieġ skond il-provisoli hemm mal-paragrafu (a), u skond il-paragrafi (d), (e),) ta’ l-imsemmi subregolament jista’ jidher biss fuq id-dokumenti li jkollhom x’jaqsmu mal-kunsinna li jkollhom jingħataw mal-kunsinna jew qabel, kemm-il darba jiġi indikat b’mod ċar fuq l-ippakkjar jew il-kontenitur ta’ dak il-prodott il-kliem " għandu skop għall-manifattura ta’ ħwejjeġ ta’ l-ikel u mhux għal bejgħ bl-imnut". 5. Tikkettjar ta’ additivi ma’ l-ikel li jkollhom skop ta’ bejgħ lil xi konsumatur. L.S.449.46 L-additivi ma’ l-ikel li jkollhom skop li jinbiegħu lil xi konsumatur aħħari jistgħu jitmexxew fis-suq biss jekk l-ippakkjar jew il-kontenitur tagħhom ikun fih dan it-tagħrif li ġej, li għandu jkun jidher sew, jinqara sew u ma jitħassarx:(a) l-isem li bih jinbiegħ il-prodott. Dak l-isem għandu jkun l-isem stipulat minn kull disposizzjoni tal-Komunità Ewropea li tkun tapplika għal dak il-prodott flimkien man-numru jew man-numru ta’ serje tiegħu tal-KEE, jew, fin-nuqqas ta’ dawk id-disposizzjonijiet b’deskrizzjoni tal-prodott li tkun preċiża biżżejjed sabiex dan ikun jista’ jingħaraf sew minn prodotti li jista’ jitfixkel magħhom; u (b) id-data ta’ l-inqas durabbiltà fil-kuntest tat-tifsir mogħti fir-Regolamenti dwar Twaħħil ta’ Tikketti, Preżentazzjoni u Riklamar ta’ Oġġetti ta’ l-Ikel; u (ċ) it-tagħrif meħtieġ bir-regolament 4(1)),). 6. Użu ta’ lsien. L.S.449.46 Il-parti kolaritajiet imsemmija fir-regolamenti 4 u 5 għandhom mill-anqas jidhru f’wieħed mill-ilsna uffiċjali ta’ Malta, u d-disposizzjonijiet tar-regolament 10 tar-Regolamenti dwar Twaħħil ta’ Tikketti, Preżentazzjoni u Riklamar ta’ Oġġetti ta’ l-Ikel għandhom ukoll ikunu japplikaw f’dawk li huma eżenzjonijiet. 7. Projbizzjoni ta’ bejgħ, eċċ., ta’ additivi mhux skond ir-regolamenti. Ħadd ma jista’ jimporta, ibiegħ, iżomm għall-bejgħ jew jagħti b’kumpens jew mod ieħor, xi additiv, ikel jew xi ikel li jkun fih additiv bħal dak skond il-każ kemm-il darba dan ma jkunx skond id-disposizzjonijiet ta’ dawn ir-regolamenti.